Aleksandar Knežević
<s>Aleksandar Knežević, zvani Knele (Beograd, 27. april 1971 — Beograd, 28. oktobar 1992), bio je poznati  beogradski kriminalac iz naselja Braće Jerković na Voždovcu, član Voždovačkog klana i veliki prijatelj Đorđa Božovića Giške.</s>

<s>Biografija 
Aleksandar Knežević Knele je rođen 27. aprila 1971. godine u porodici Vladanke i Dušana Kneževića kao prvo od dvoje dece.</s><s>U osnovnoj školi je bio odličan đak, kada je imao dvanaest godina jedva je preživeo penicilinski šok, a pet godina kasnije je zbog svog mladalačkog revolta sevnuo blic foto-aparata u oko i gotovo oslepeo.</s><s>Na Voždovcu je bio poznat kao sportista i vatreni navijač Crvene zvezde.</s><s>Krajem osamdesetih godina upoznaje Voždovčanina Đorđa Božovića zvanog Giška, sa kojim postaje veliki prijatelj.</s><s>Knele se najčešće družio sa ljudima poput Radovana Lagundžina zvanog Žabac, Romea Savića, zatim Mirka Tomića zvanog Bosanac, a bio je vrlo blizak sa ubicom Ljube Zemunca, Goranom Vukovićem zvanim Majmun, šefom Voždovačke kriminalne grupe.</s>

<s>Prvo ranjavanje 
Pošto se aktivno družio sa Giškom i Dugim Lainovićem, Knele se 1991. godine pridružio Srpskoj gardi i nije otišao na ratište zato što Đorđe Božović Giška (Đorđe Božović Giška) nije dozvoljavao mladjim od 28 godina da idu na ratište u Borovo selo kraj Vukovara.</s><s>Zajedno sa Giškom i Branislavom Matićem Belim bio je učesnik čuvene demonstracije koja se odigrala 9. marta.</s><s>1991. godine u Beogradu.</s><s>Posle demonstracija 9. marta, postaje zvanični telohranitelj Vuka Draškovića.</s><s>Iste godine pošto je Knele želeo da ima udela u poslovima oko auto-otpada dolazi u sukob sa poznatim velegradskim kockarom Zoranom Kovačevićem Kočom.</s><s>Sukob ove dvojice kulminirao je kada ga je posle kraće rasprave u prepunom klubu „Tifani“ mladi Knežević upucao u noge.</s><s>Maja meseca 1992. godine ispred kafića „Freska“ u ulici Vuka Karadžića broj 12. posle žestoke svađe i vređanja na nacionalnoj osnovi Milan Janković, momak iz Bijelog Polja, ranio je Kneleta u predelu prepona koji je ubrzo prevezen u Klinički centar.</s><s>Nakon ovog ranjavanja Knele je napadnut i u jednoj auto-mehaničarskoj radnji i samo je pukom srećom izbegao smrt.</s><s>Bio je učesnik mnogih pucnjava po Beogradu, učestvovao je u obračunu ispred restorana „Poslednja šansa“ i diskoteke „Luv“ na Voždovcu.</s><s>Nedugo zatim ispred kluba „Nana“ na Senjaku, dve maskirane osobe, naoružane Kalašnjikovima, istrčavši ispred Kneletovog Poršea ispalile su više hitaca.</s><s>I ovog puta Knele je imao sreću pošto se podvukao pod volan automobila, pa je prošao samo sa ogrebotinom, dok je Porše bio oštećen na više mesta.</s>

<s>Nedugo posle svih ovih događaja, Knežević je jedne noći u prepunoj kockarnici hotela Jugoslavija, naočigled svih gostiju sa ruke jednog gosta uzeo skupocen sat „Roleks“ i ključeve džipa „Krajsler Vrangler“.</s><s>Čovek kome je Knele ukrao sat i džip zvao se Miodrag Cvetinović inače zet Radeta Ćaldovića Ćente.</s>

<s>Njegova smrt i dan danas je misterija.</s>

<s>Reference</s>

<s>Literatura</s>

<s>Spoljašnje veze 
 Film Vidimo se u čitulji
 Kneletov Blog
 Kneletove slike
 Kneletova zgrada</s>

<s>Srpski kriminalci
Žrtve ubistva
Biografije, Beograd</s>

